ఫ్లాట్‌గా ముగిసిన స్టాక్ మార్కెట్లు
TNN| Oct 14, 2016, 03.36 PM IST
గురువారం భారీ పతనం అనంతరం కాస్త తేరుకున్న దేశీయ స్టాక్ మార్కెట్లు శుక్రవారం స్వల్ప లాభాలతో ముగిశాయి. సెన్సెక్స్ 30 పాయింట్లు లాభపడి 27,673 వద్ద ముగిసింది. నిఫ్టీ 10 పాయింట్లు లాభంతో 8,583 వద్ద ముగిసింది. పబ్లిక్ సెక్టార్ బ్యాంకింగ్ షేర్లలో కొనుగోళ్లు కనిపించాయి. గెయిల్ ఇండియా, లార్సెన్ అండ్ టర్బో, రిలయన్స్ ఇండస్ట్రీస్, టాటా మోటార్స్, బీపీసీఎల్, టీసీఎస్, అదానీ పోర్ట్స్ షేర్లు లాభపడ్డాయి. మరోవైపు జీ ఎంటర్టైన్మెంట్, హిందుస్థాన్ యూనీలీవర్, భారతీ ఇన్ఫ్రాటెల్, ఇన్ఫోసిస్, హెచ్డీఎఫ్సీ, ఐడియా సెల్యూలార్ షేర్లు నష్టపోయాయి. యూఎస్ డాలర్ తో రూపాయి మారకం విలువ రూ. 66.73వద్ద స్థిరపడింది.